బాబర్ ఆజం అంతర్జాతీయ క్రికెట్ సెంచరీల జాబితా

బాబర్ ఆజం పాకిస్తానీ క్రికెటరు, పాకిస్థాన్ జాతీయ క్రికెట్ జట్టుకు అన్ని ఫార్మాట్లలో ప్రస్తుత కెప్టెన్.  2023 ఆగస్టు 31 నాటికి, అతను పాకిస్థాన్ తరపున 49 టెస్టులు, 108 వన్డే ఇంటర్నేషనల్స్ (వన్‌డేలు), 104 ట్వంటీ20 ఇంటర్నేషనల్స్ (T20Iలు) ఆడాడు.  అతను టెస్టులలో 9 సెంచరీలు, వన్‌డేలలో 19, T20Iలలో 3 సెంచరీలు మొత్తం 31 సెంచరీలు సాధించాడు. 2022లో, బాబర్ ఆజం ఒక క్యాలెండర్ సంవత్సరంలో ఆటలోని అన్ని ఫార్మాట్లలో కలిపి అత్యధిక పరుగులు - 2,598 - చేసిన పాకిస్తానీ బ్యాటర్‌గా నిలిచాడు. 

బాబర్‌ను ఇంగ్లండ్ మాజీ కెప్టెన్ మైఖేల్ వాన్ "ప్రపంచంలోని అత్యుత్తమ టెస్టు ఆటగాళ్లలో ఒకడు"గా అభివర్ణించాడు.  2021, 2022 లో ఆజం, కెప్టెన్‌గా మూడు సందర్భాలలో ICC పురుషుల వన్‌డే టీమ్ ఆఫ్ ది ఇయర్‌లో ఎంపికయ్యాడు. 2021లో అతను ICC పురుషుల T20I టీమ్ ఆఫ్ ది ఇయర్‌కు కూడా కెప్టెన్‌గా ఉన్నాడు.  అతను 2021 ICC పురుషుల T20 ప్రపంచ కప్ టీమ్ ఆఫ్ ది టోర్నమెంట్‌కి కూడా కెప్టెన్‌గా ఉన్నాడు. 

ఆజం 2016 అక్టోబరులో టెస్టుల్లోకి అడుగుపెట్టాడు. రెండు సంవత్సరాల తర్వాత దుబాయ్‌లో న్యూజిలాండ్‌పై 127 * పరుగులు చేసి తన మొదటి సెంచరీ సాధించాడు.  అతని అత్యధిక టెస్టు స్కోరు 196, 2022 మార్చిలో ఆస్ట్రేలియాపై చేసాడు.  ఆ ఇన్నింగ్స్‌లో ఒక మ్యాచ్‌లోని నాల్గవ ఇన్నింగ్స్‌లో కెప్టెన్ చేసిన అత్యధిక స్కోరు, టెస్టులోని నాల్గవ ఇన్నింగ్స్‌లో బ్యాటర్ చేసిన రెండవ పొడవైన ఇన్నింగ్స్‌లూ ఉన్నాయి.    అజామ్ ఐదు గ్రౌండ్‌లలో ఐదు వేర్వేరు ప్రత్యర్థులపై టెస్టు సెంచరీలు సాధించాడు, ఇందులో మూడు పాకిస్తాన్ బయట చేసినవి.

ఆజం 2015 మేలో వన్‌డే రంగప్రవేశం చేసాడు. ఒక సంవత్సరం తర్వాత 2016లో వెస్టిండీస్‌పై 120 పరుగులు చేసి ఆ ఫార్మాట్‌లో తన మొదటి సెంచరీని సాధించాడు.  ఆ వెంటనే వరసగా 123, 117 స్కోర్లు చేసాడు. వరుసగా మూడు వన్‌డే సెంచరీలు చేసిన మూడవ పాకిస్తానీ బ్యాట్స్‌మన్‌గా, మొత్తమ్మీద ఎనిమిదో బ్యాట్స్‌మన్‌గా నిలిచాడు.  2022లో, అతను ఆస్ట్రేలియాపై రెండు సెంచరీలు, వెస్టిండీస్‌పై ఒక సెంచరీతో వరుసగా మూడు వన్‌డే సెంచరీలను మళ్లీ సాధించాడు. రెండు సందర్భాలలో ఇలా చేసిన మొదటి బ్యాట్స్‌మన్‌గా నిలిచాడు.  అతని అత్యధిక వన్‌డే స్కోరు 158, 2021 జూలైలో ఇంగ్లాండ్‌పై చేసాడు. ఏడు వేర్వేరు ప్రత్యర్థులపై, పదమూడు వేర్వేరు వేదికలపై వన్‌డే సెంచరీలు చేసాడు. కరాచీలో న్యూజిలాండ్‌తో జరిగిన నాలుగో మ్యాచ్‌లో అతను అత్యంత వేగంగా 5,000 వన్డే అంతర్జాతీయ పరుగులు పూర్తి చేసిన బ్యాట్స్‌మెన్‌గా నిలిచాడు.  2023 ఆగస్టులో, అతను మొదటి 100 వన్‌డే ఇన్నింగ్స్‌ల తర్వాత అత్యధిక పరుగులు చేసిన బ్యాట్స్‌మెన్‌గా నిలిచాడు. 

అతను 2016 సెప్టెంబరులో తన తొలి T20I ఆడాడు. ఈ ఫార్మాట్‌లో మూడు సెంచరీలు చేశాడు. సెంచూరియన్‌లో దక్షిణాఫ్రికాతో ఆడిన మ్యాచ్‌లో తన మొదటి సెంచరీ చేసాడు.  అతని రెండవ సెంచరీ 2022 సెప్టెంబర్‌లో కరాచీలో ఇంగ్లండ్‌పై చేశాడు. తద్వారా ఒకటి కంటే ఎక్కువ T20I సెంచరీలు సాధించిన ఏకైక పాకిస్థానీగా నిలిచాడు.  అతని మూడవ సెంచరీ 2023 ఏప్రిల్ 15న న్యూజిలాండ్‌పై జరిగింది, అక్కడ అతను 58 బంతుల్లో 101* పరుగులు చేసి, కెప్టెన్‌గా మూడు T20I సెంచరీలు సాధించిన మొదటి ఆటగాడిగా నిలిచాడు.

సూచిక

టెస్టు సెంచరీలు

అంతర్జాతీయ వన్డే సెంచరీలు

T20I సెంచరీలు

మూలాలు